
MÓDOSÍTÁSOK
Az Állampolgári Jogi, Bel- és Igazságügyi Bizottság benyújtja a Külügyi Bizottságnak és a Nemzetközi Kereskedelmi Bizottságnak mint illetékes bizottságoknak a következőket:
<RepeatBlock-Amend><Amend>Módosítás		<NumAm>1</NumAm>
<DocAmend>Állásfoglalásra irányuló indítvány</DocAmend>
<Article>36 bekezdés</Article>
	

	Állásfoglalásra irányuló indítvány
	Módosítás

	36.	[véleményt nyilvánító bizottságok];
	36.	üdvözli az Egyesült Királyság kormányának azon döntését, hogy visszaállítja kapcsolatait az EU-val, és elégedettségének ad hangot azért, mert a polgárok biztonsága továbbra is kulcsfontosságú ezen új megközelítés keretében; ismételten hangsúlyozza az Egyesült Királyság és az EU közötti meglévő megállapodások, többek között a nagypénteki megállapodás és a Windsori Keretmegállapodás folyamatos és teljes körű végrehajtásának fontosságát; üdvözli, hogy az Egyesült Királyság és a Bizottság által a 2025. május 19-i első EU–Egyesült Királyság csúcstalálkozón elfogadott, az EU és az Egyesült Királyság közötti együttműködés megújított menetrendjéről szóló együttes nyilatkozat és egyetértési megállapodás lendületet adott a megerősített bűnüldözési és büntetőügyekben folytatott igazságügyi együttműködés, a kábítószer-kockázatokkal és -fenyegetésekkel kapcsolatos megerősített együttműködés, valamint az irreguláris migráció jelentette kihívásokkal kapcsolatos együttműködés elmélyítése tekintetében;


</Amend>
<Amend>Módosítás		<NumAm>2</NumAm>
<DocAmend>Állásfoglalásra irányuló indítvány</DocAmend>
<Article>36 a bekezdés (új)</Article>
	

	Állásfoglalásra irányuló indítvány
	Módosítás

	
	36a.	üdvözli a nemzetközi jog és az emberi jogok európai egyezménye (EJEE) tiszteletben tartása iránti kölcsönös elkötelezettséget, amint azt az Egyesült Királyság miniszterelnöke és a Bizottság elnöke a stratégiai együttműködés megerősítéséről szóló, 2024. október 2-i közös nyilatkozatukban és a 2025. május 19-i EU–Egyesült Királyság csúcstalálkozón elfogadott együttes nyilatkozatban kifejezésre juttatták; emlékeztet egyrészt arra, hogy a kereskedelmi és együttműködési megállapodás 524. cikkének (1) bekezdésében meghatározottak szerint a harmadik rész alkalmazásának általános feltételei a demokrácia, a jogállamiság, valamint az egyének alapvető jogainak és szabadságainak régóta való tiszteletben tartása, ideértve az Emberi Jogok Egyetemes Nyilatkozatában és az EJEE-ben foglaltakat is, másrészt az EJEE-ben biztosított jogok és szabadságok nemzeti szinten történő érvényesítésének fontosságára; ismételten hangsúlyozza, hogy a kereskedelmi és együttműködési megállapodás alkalmazásához és végrehajtásához ezeket a feltételeket teljes mértékben garantálni kell;


</Amend>

<Amend>Módosítás			<NumAm>3</NumAm>
<DocAmend>Állásfoglalásra irányuló indítvány</DocAmend>
<Article>36 b bekezdés (új)</Article>
	

	Állásfoglalásra irányuló indítvány
	Módosítás

	
	36b.	üdvözli az együttes nyilatkozatban és az egyetértési megállapodásban foglalt kötelezettségvállalásokat, amelyek szerint szorosabban együtt kell működni az emberkereskedelem és az embercsempészet, a kábítószer-kereskedelem, a súlyos és nemzetközi szervezett bűnözés, valamint a terrorizmus és az erőszakos szélsőségesség elleni küzdelemben, beleértve ez utóbbi online dimenzióját is, a kereskedelmi és együttműködési megállapodás harmadik részének gyorsabb, hatékonyabb és mélyebb végrehajtása, valamint az abban rejlő lehetőségek teljes körű kiaknázása és az ezekre való építkezés révén;


</Amend>

<Amend>Módosítás		<NumAm>4</NumAm>
<DocAmend>Állásfoglalásra irányuló indítvány</DocAmend>
<Article>36 c bekezdés (új)</Article>
	

	Állásfoglalásra irányuló indítvány
	Módosítás

	
	36c.	üdvözli a Bizottság 2024. évi végrehajtási jelentésének következtetését, miszerint a kereskedelmi és együttműködési megállapodás végrehajtása a bűnüldözési és igazságügyi együttműködés terén az elmúlt évben zökkenőmentesen működött;


</Amend>
<Amend>Módosítás		<NumAm>5</NumAm>
<DocAmend>Állásfoglalásra irányuló indítvány</DocAmend>
<Article>36 d bekezdés (új)</Article>
	

	Állásfoglalásra irányuló indítvány
	Módosítás

	
	36d.	különösen üdvözli, hogy 2024 végéig valamennyi tagállam és az Egyesült Királyság a kereskedelmi és együttműködési megállapodás 530. cikkével összhangban automatizált keresés céljából hozzáférést biztosított egymásnak nemzeti DNS-adatbázisaikhoz; üdvözli, hogy 2024 végéig az Egyesült Királyság 22 ujjnyomat-összekapcsolást hozott létre, és készen állt a fennmaradó 5 véglegesítésére; elismeri az egyetértési megállapodásban foglalt azon törekvést, hogy a felek megerősítsék a harmadik országbeli állampolgárok ujjnyomataira, DNS-ére és bűnügyi nyilvántartásaira vonatkozó adatok kölcsönös cseréjét, és megvizsgálják, hogy a bűncselekmények megelőzése, felderítése és kivizsgálása érdekében kiterjesszék az adatcserét az arcképmásokra is, ugyanakkor hangsúlyozza, hogy a meglévő és kiterjesztett információcsere a magas szintű adatvédelem fenntartásától és annak biztosításától függ, hogy az Egyesült Királyság folyamatosan változó jogi kerete továbbra is összeegyeztethető legyen az uniós adatvédelmi követelményekkel;


</Amend>
<Amend>Módosítás		<NumAm>6</NumAm>
<DocAmend>Állásfoglalásra irányuló indítvány</DocAmend>
<Article>36 e bekezdés (új)</Article>
	

	Állásfoglalásra irányuló indítvány
	Módosítás

	
	36e.	emlékeztet a kölcsönös előnyökre és arra, hogy erős bűnüldözési együttműködésre van szükség az olyan területeken jelentkező közös kihívások kezelése érdekében, mint a terrorizmusellenes műveletek, a pénzmosás, valamint az embercsempészet és -kereskedelem; üdvözli az Egyesült Királyság szoros együttműködését a legfontosabb uniós ügynökségekkel, azaz az Europollal, az Eurojusttal és a Frontexszel;


</Amend>
<Amend>Módosítás		<NumAm>7</NumAm>
<DocAmend>Állásfoglalásra irányuló indítvány</DocAmend>
<Article>36 f bekezdés (új)</Article>
	

	Állásfoglalásra irányuló indítvány
	Módosítás

	
	36f.	üdvözli, hogy az Egyesült Királyság kormánya növelte az Egyesült Királyság Nemzeti Bűnüldözési Ügynökségének jelenlétét az Europolban, és hogy szélesebb értelemben véve az Europollal való szorosabb kapcsolatok kiépítésén dolgozik, ideértve az adatok valós idejű megosztásának lehetőségét is;


</Amend>
<Amend>Módosítás		<NumAm>8</NumAm>
<DocAmend>Állásfoglalásra irányuló indítvány</DocAmend>
<Article>36 g bekezdés (új)</Article>
	

	Állásfoglalásra irányuló indítvány
	Módosítás

	
	36g.	tudomásul veszi az Eurojust 2023. és 2024. évi éves jelentéseit, és elégedettségének ad hangot az Egyesült Királyságnak az ügynökség munkájában való részvétele és szerepvállalása miatt, mivel az Egyesült Királyság volt az a nem uniós ország, amelynek részvételét a leggyakrabban kérték az ügynökség nemzeti irodái által ebben a két évben indított új ügyekben;


</Amend>
<Amend>Módosítás		<NumAm>9</NumAm>
<DocAmend>Állásfoglalásra irányuló indítvány</DocAmend>
<Article>36 h bekezdés (új)</Article>
	

	Állásfoglalásra irányuló indítvány
	Módosítás

	
	36h.	üdvözli, hogy 2024-ben munkamegállapodást kötöttek a Frontex és az Egyesült Királyság Belügyminisztériuma között, amely a biztonság és a védelem fokozására irányuló közös kötelezettségvállaláson alapul, ugyanakkor tiszteletben tartja az alapvető jogokkal kapcsolatos kötelezettségeket; bízik abban, hogy ez a megállapodás fokozni fogja a határigazgatás és a biztonság terén folytatott együttműködést, többek között a tanácsadói és koordinációs feladatokhoz szükséges személyzet alkalmazását;


</Amend>
<Amend>Módosítás		<NumAm>10</NumAm>
<DocAmend>Állásfoglalásra irányuló indítvány</DocAmend>
<Article>36 i bekezdés (új)</Article>
	

	Állásfoglalásra irányuló indítvány
	Módosítás

	
	36i.	ösztönzi az Európai Migrációs Hálózat és az ügynökségek, köztük az Európai Unió Menekültügyi Ügynöksége és a Frontex, valamint az Egyesült Királyság megfelelő hatóságai közötti szorosabb együttműködést, összhangban a felek által az egyetértési megállapodásban erre tett kötelezettségvállalással; ösztönzi az Európai Unió Kábítószer-ügynöksége és az Egyesült Királyság illetékes hatóságai közötti, a kábítószerekkel kapcsolatos kockázatokra és veszélyekre vonatkozó kölcsönös információcserére vonatkozó munkamegállapodás megkötését, az ügynökség munkájának megkönnyítése érdekében;


</Amend>
<Amend>Módosítás		<NumAm>11</NumAm>
<DocAmend>Állásfoglalásra irányuló indítvány</DocAmend>
<Article>36 j bekezdés (új)</Article>
	

	Állásfoglalásra irányuló indítvány
	Módosítás

	
	36j.	tudomásul veszi az illegális migráció tekintetében az Egyesült Királyság és az EU előtt álló közös kihívásokat; határozottan támogatja a felek részvételét a többoldalú fórumokon és folyamatokban való szorosabb együttműködésben a migránscsempészés és az emberkereskedelem elleni küzdelem érdekében, a harmadik országokba való visszatérésre vonatkozó operatív információk megosztásában, valamint az elrettentési mechanizmusok feltárásában a nemzeti, uniós és nemzetközi joggal összhangban, miközben fenntartják elkötelezettségüket a nemzetközi védelem garantálása iránt azok számára, akiknek erre szükségük van;


</Amend>
<Amend>Módosítás		<NumAm>12</NumAm>
<DocAmend>Állásfoglalásra irányuló indítvány</DocAmend>
<Article>36 k bekezdés (új)</Article>
	

	Állásfoglalásra irányuló indítvány
	Módosítás

	
	36k.	megjegyzi, hogy az Egyesült Királyság parlamentjében 2025. január 30-án előterjesztett, a határbiztonságról, a menekültügyről és a bevándorlásról szóló új törvény lehetővé teszi, hogy megállapodásokat kössenek a G7-országokkal és a kulcsfontosságú európai partnerekkel a csempészet elleni küzdelem érdekében; üdvözli, hogy az Egyesült Királyság szorosabban együtt kíván működni az egyes tagállamokkal, köztük Franciaországgal és a Calais-csoporttal az embercsempészet és az emberkereskedelem, és tágabb értelemben a határbiztonság, többek között a határőrizet terén;


</Amend>
<Amend>Módosítás		<NumAm>13</NumAm>
<DocAmend>Állásfoglalásra irányuló indítvány</DocAmend>
<Article>36 l bekezdés (új)</Article>
	

	Állásfoglalásra irányuló indítvány
	Módosítás

	
	36l.	emlékeztet arra, hogy a kereskedelmi és együttműködési megállapodás harmadik részének VII. címében meghatározott, a tagállamok és az Egyesült Királyság közötti kiadatási rendszer eltér az európai elfogatóparancsról szóló tanácsi kerethatározatban1a meghatározottól; emlékeztet arra, hogy az Európai Unió Bírósága a közelmúltban hozott ítéletében1b megállapította, hogy a végrehajtó igazságügyi hatóságnak független vizsgálatot kell lefolytatnia az Európai Unió Alapjogi Chartája megsértésének veszélyére vonatkozóan, amelyre az érintett személy hivatkozhat az Egyesült Királyságnak való átadása esetén;

	
	__________________

	
	1a A Tanács 2002/584/IB kerethatározata (2022. június 13.) az európai elfogatóparancsról és a tagállamok közötti átadási eljárásokról (HL L 190., 2002.7.18., 1. o., ELI: http://data.europa.eu/eli/dec_framw/2002/584/oj).

	
	1b A Bíróság C-202/24. sz. Alchaster-ügyben 2024. július 29-én hozott ítélete (ECLI:EU:C:2024:649).


</Amend>
<Amend>Módosítás		<NumAm>14</NumAm>
<DocAmend>Állásfoglalásra irányuló indítvány</DocAmend>
<Article>36 m bekezdés (új)</Article>
	

	Állásfoglalásra irányuló indítvány
	Módosítás

	
	36m.	emlékeztet arra, hogy a kereskedelmi és együttműködési megállapodás harmadik része lehetővé teszi a kiterjedt adatáramlást – többek között a DNS-adatok, az utasnyilvántartási adatok és a bűnügyi nyilvántartási információk cseréjét – az EU és az Egyesült Királyság között; hangsúlyozza ezért annak rendkívüli fontosságát, hogy az Egyesült Királyság biztosítsa, hogy az adatvédelem szintje lényegében egyenértékű legyen az EU nyújtotta szinttel annak érdekében, hogy az Egyesült Királysággal való adatmegosztás ne veszélyeztesse az uniós előírásokat és ezáltal az uniós polgárok alapvető jogait;


</Amend>
<Amend>Módosítás		<NumAm>15</NumAm>
<DocAmend>Állásfoglalásra irányuló indítvány</DocAmend>
<Article>36 n bekezdés (új)</Article>
	

	Állásfoglalásra irányuló indítvány
	Módosítás

	
	36n.	tudomásul veszi az Egyesült Királyság adatvédelmi keretének folyamatban lévő, az adatokról (felhasználásukról és a hozzáférésről) szóló törvényjavaslat révén megvalósuló reformját, amely számos érdemi változtatást vezet be az Egyesült Királyság általános adatvédelmi rendeletének meglévő rendelkezéseihez képest; hangsúlyozza annak fontosságát, hogy ez a reform ne gyengítse azon személyek védelmét, akiknek személyes adatait az Egyesült Királyságban dolgozzák fel, különös tekintettel az EU-ból származó adatokra; megjegyzi, hogy a Bizottság javasolta az Egyesült Királysággal kötött két 2021. évi megfelelőségi határozat hat hónappal történő meghosszabbítását; megjegyzi, hogy ez a meghosszabbítás 2025. december 27-ig garantálná az adatok szabad áramlását az Egyesült Királysággal, ami időt biztosítana arra, hogy az Egyesült Királyság parlamentjében 2024. október 23-án benyújtott, adatokról (felhasználásukról és a hozzáférésről) szóló törvényre vonatkozó jogalkotási folyamat lezáruljon az Egyesült Királyságban, és hogy a Bizottság értékelje az elfogadott jogszabályokat és határozzon azok megfelelőségéről;


</Amend>
<Amend>Módosítás		<NumAm>16</NumAm>
<DocAmend>Állásfoglalásra irányuló indítvány</DocAmend>
<Article>36 o bekezdés (új)</Article>
	

	Állásfoglalásra irányuló indítvány
	Módosítás

	
	36o.	e tekintetben hangsúlyozza, hogy az EU és az Egyesült Királyság közötti megfelelőségi határozatok fenntartása alapvető fontosságú a határokon átnyúló adatáramlás védelme és annak biztosítása érdekében, hogy az uniós polgárok alapvető jogait továbbra is tiszteletben tartsák a kereskedelmi és együttműködési megállapodás keretében; megjegyzi, hogy e határozatok megújítása nagyrészt az Egyesült Királyság új jogi keretének végleges tartalmától és végrehajtásától függ;


</Amend>
<Amend>Módosítás		<NumAm>17</NumAm>
<DocAmend>Állásfoglalásra irányuló indítvány</DocAmend>
<Article>36 p bekezdés (új)</Article>
	

	Állásfoglalásra irányuló indítvány
	Módosítás

	
	36p.	tudomásul veszi az Európai Adatvédelmi Testület 06/2025. sz. véleményét, amely támogatja az Egyesült Királyság megfelelőségi határozatainak technikai és időben korlátozott, 2025. december 27-ig történő meghosszabbítását kizárólag annak érdekében, hogy a Bizottságnak elegendő idő álljon rendelkezésére az elfogadást követően a reform hatásainak értékelésére; emlékeztet arra, hogy a Bizottságnak ezen időszak alatt nyomon kell követnie az Egyesült Királyságban bekövetkező valamennyi releváns fejleményt, és biztosítania kell, hogy minden jövőbeli megfelelőségi határozat az Egyesült Királyság adatvédelmi keretének átfogó és naprakész értékelésén alapuljon;


</Amend>
<Amend>Módosítás		<NumAm>18</NumAm>
<DocAmend>Állásfoglalásra irányuló indítvány</DocAmend>
<Article>36 q bekezdés (új)</Article>
	

	Állásfoglalásra irányuló indítvány
	Módosítás

	
	36q.	hangsúlyozza a mesterséges intelligencia (MI) kezeléséről az EU és az Egyesült Királyság között folytatott folyamatos párbeszéd értékét a közös elvek előmozdítása és a szabályozás széttöredezettségének elkerülése érdekében; felhívja a Bizottságot és az Egyesült Királyság kormányát, hogy tárják fel a mesterséges intelligenciával kapcsolatos strukturált együttműködés és a szabványok meghatározásában való részvétel lehetőségeit, valamint vizsgálják meg a megfelelőségértékelésre vonatkozó kölcsönös elismerési megállapodásokat;


</Amend>
<Amend>Módosítás		<NumAm>19</NumAm>
<DocAmend>Állásfoglalásra irányuló indítvány</DocAmend>
<Article>36 r bekezdés (új)</Article>
	

	Állásfoglalásra irányuló indítvány
	Módosítás

	
	36r.	sajnálatát fejezi ki amiatt, hogy az EU és az Egyesült Királyság közötti együttműködés megújított menetrendjéről szóló egyetértési megállapodásban nincs külön kötelezettségvállalás a mesterséges intelligenciával kapcsolatos együttműködés tekintetében, annak ellenére, hogy stratégiai jelentőséggel bír a megbízható mesterséges intelligencia fejlesztésével kapcsolatos transznacionális összehangolás előmozdítása, és emlékeztet arra, hogy az (EU) 2024/1689 rendelet (a mesterséges intelligenciáról szóló jogszabály)1a 39. cikke meghatározott feltételek mellett és az EU és az érintett harmadik ország közötti megállapodás függvényében lehetővé teszi a harmadik országokban létrehozott megfelelőségértékelő szervezetek elismerését;
______________
1a Az Európai Parlament és a Tanács (EU) 2024/1689 rendelete (2024. június 13.) a mesterséges intelligenciára vonatkozó harmonizált szabályok megállapításáról, valamint a 300/2008/EK, a 167/2013/EU, a 168/2013/EU, az (EU) 2018/858, az (EU) 2018/1139 és az (EU) 2019/2144 rendelet, továbbá a 2014/90/EU, az (EU) 2016/797 és az (EU) 2020/1828 irányelv módosításáról (a mesterséges intelligenciáról szóló rendelet) (HL L, 2024/1689, 2024.7.12., ELI: http://data.europa.eu/eli/reg/2024/1689/oj).


</Amend>
<Amend>Módosítás		<NumAm>20</NumAm>
<DocAmend>Állásfoglalásra irányuló indítvány</DocAmend>
<Article>36 s bekezdés (új)</Article>
	

	Állásfoglalásra irányuló indítvány
	Módosítás

	
	36s.	megjegyzi, hogy a mesterséges intelligenciáról szóló jogszabály 103–107. és 109. cikke módosítja a Windsori Keretmegállapodás 2. melléklete alapján Észak-Írországban alkalmazandó hatályos uniós termékjogszabályokat; tudomásul veszi az Európai Bizottság 2025. március 24-i javaslatát, hogy a mesterséges intelligenciáról szóló jogszabály bizonyos rendelkezéseit felvegyék a Windsori Keretmegállapodás 2. mellékletébe azzal a céllal, hogy biztosítsák az áruk és a kapcsolódó szolgáltatások szabályozásának következetességét Észak-Írországban; elismeri, hogy a nagyobb fokú szabályozási összehangolás olyan területeken, mint a termékbiztonság és a piacfelügyelet, segíthet a jogi egyértelműség és a piac folytonosságának támogatásában; ösztönzi az EU és az Egyesült Királyság közötti folyamatos párbeszédet a vegyes bizottság keretében, a magas szintű fogyasztóvédelmi normákat és a szabályozási koherenciát biztosító, kölcsönösen elfogadható megközelítések meghatározása céljából;


</Amend>
<Amend>Módosítás		<NumAm>21</NumAm>
<DocAmend>Állásfoglalásra irányuló indítvány</DocAmend>
<Article>36 t bekezdés (új)</Article>
	

	Állásfoglalásra irányuló indítvány
	Módosítás

	
	36t.	emlékeztet arra, hogy a kilépésről rendelkező megállapodásban foglaltaknak megfelelően teljes mértékben tiszteletben kell tartani a nagypénteki megállapodást annak minden részében; emlékeztet az Egyesült Királyság arra vonatkozó, a Windsori Keretmegállapodás 2. cikke szerinti kötelezettségvállalására, hogy a belfasti (nagypénteki) megállapodásban foglaltaknak megfelelően nem csorbítja a jogok, a biztosítékok és az esélyegyenlőség elvét; hangsúlyozza, hogy e jogok hatékony védelme a kereskedelmi és együttműködési megállapodás szerinti bizalom és együttműködés fenntartásához is elengedhetetlen, különösen az olyan területeken, mint a bűnüldözés, a munkavállalói jogok és az igazságszolgáltatáshoz való jog; felhívja a Bizottságot, hogy továbbra is kövesse nyomon az e kötelezettségnek való megfelelést, és működjön együtt az Egyesült Királyság illetékes hatóságaival, amennyiben felmerül a jogok csorbulásának kockázata; emlékeztet arra, hogy az Egyesült Királyság Európai Unióból történő kilépéséről szóló megállapodás 1. mellékletében felsorolt hat, egyenlőségről szóló uniós irányelv bármely módosításának tükröződnie kell az észak-írországi jogban annak biztosítása érdekében, hogy a jogok ne csorbuljanak; további erőfeszítésekre szólít fel az Észak-Írországban élő, születési jogon uniós polgárok demokratikus képviseletének fokozása érdekében;


</Amend>
<Amend>Módosítás		<NumAm>22</NumAm>
<DocAmend>Állásfoglalásra irányuló indítvány</DocAmend>
<Article>36 u bekezdés (új)</Article>
	

	Állásfoglalásra irányuló indítvány
	Módosítás

	
	36u.	felhívja az Egyesült Királyságot és az uniós tagállamokat annak biztosítására, hogy a polgárok jogai továbbra is az EU és az Egyesült Királyság közötti kapcsolatok kulcsfontosságú közös prioritásai maradjanak, garantálva, hogy a kilépésről rendelkező megállapodás kedvezményezettjeit jelentő valamennyi uniós és egyesült királyságbeli polgár teljes mértékben gyakorolhassa jogait; megelégedéssel veszi tudomásul, hogy az EU és az Egyesült Királyság megújította közös elkötelezettségét a kilépésről rendelkező megállapodás valamennyi dimenziójának teljes körű, időben történő és pontos végrehajtása iránt; üdvözli az Egyesült Királyság kormányának azon jogalkotási lépését, amely jogi egyértelműséget biztosít az uniós polgárok letelepedési rendszere szerinti „előzetes letelepedési engedéllyel rendelkező” jogállással bíró uniós polgárok számára, és bízik abban, hogy ez a következő két évben zökkenőmentes átmenetet biztosít a polgárok számára az ideiglenes tartózkodásról az állandó tartózkodásra való áttérés során; rámutat, hogy az állampolgári jogokról szóló megállapodások független ellenőrző hatósága az EU és az Egyesült Királyság közötti adatmegosztást olyan területként azonosította, amely késedelmet okozhat az uniós polgárok letelepedési rendszere keretében benyújtott kérelmekben azokban az esetekben, amikor a tagállamok a kérelem szempontjából releváns információkkal rendelkeznek; felhívja ezért a Bizottságot és a tagállami hatóságokat, hogy javítsák a kérelmekre való reagálási képességüket, és garantálják a jobb információcserét az Egyesült Királyság és az uniós tagállamok, az Európai Gazdasági Térség és az Európai Szabadkereskedelmi Társulás országai között, hogy elkerüljék a késedelmeket és biztosítsák a polgárok számára a zökkenőmentes alkalmazási folyamatot;


</Amend>
<Amend>Módosítás		<NumAm>23</NumAm>
<DocAmend>Állásfoglalásra irányuló indítvány</DocAmend>
<Article>36 v bekezdés (új)</Article>
	

	Állásfoglalásra irányuló indítvány
	Módosítás

	
	36v.	üdvözli az egyetértési megállapodásban az fiatalok tapasztalatszerzését elősegítő program létrehozására vonatkozóan kifejezett közös kötelezettségvállalást; úgy véli, hogy a feleknek nagyratörőnek kell lenniük e program részleteinek kidolgozásakor a hatály, a tartózkodás időtartama és az érintett tevékenységek tekintetében; ezzel összefüggésben határozottan ösztönzi az Egyesült Királyságot, hogy legyen nyitott a Bizottság által 2024-ben e területen előterjesztett javaslatok iránt; határozottan úgy véli, hogy az ifjúsági mobilitási megállapodásnak a kereskedelmi és együttműködési megállapodás bármely jövőbeli felülvizsgálatának alapvető elemét kell képeznie;


</Amend>
<Amend>Módosítás		<NumAm>24</NumAm>
<DocAmend>Állásfoglalásra irányuló indítvány</DocAmend>
<Article>36 w bekezdés (új)</Article>
	

	Állásfoglalásra irányuló indítvány
	Módosítás

	
	36w.	úgy véli, hogy egy ilyen rendszerben jelentős lehetőségek vannak arra, hogy a közös demokratikus értékeken, a kulturális megértésen és a kölcsönös bizalmon alapuló jogszerű, emberek közötti cserék előmozdítása révén inspirálja az európai fiatalok és a britek új generációját, és megteremtheti a hosszú távú együttműködés, a társadalmi kohézió és a fiatalok közötti erősebb transznacionális hálózatok alapjait; ösztönzi továbbá mindkét felet, hogy fontolják meg az Egyesült Királyság és az EU közötti mobilitás megkönnyítését a javasolt ifjúsági tapasztalatszerzési programon túl is;


</Amend>
<Amend>Módosítás		<NumAm>25</NumAm>
<DocAmend>Állásfoglalásra irányuló indítvány</DocAmend>
<Article>36 x bekezdés (új)</Article>
	

	Állásfoglalásra irányuló indítvány
	Módosítás

	
	36x.	kiemeli a fokozott, kölcsönös, rövid távú üzleti mobilitási megállapodások potenciális közös előnyeit; egyetért a Bizottsággal abban, hogy az Egyesült Királyság uniós szolgáltatók számára kiadott munkavállalási vízumokra vonatkozó költségviselési rendszere túl nehézkes és megterhelő mind az egyesült királyságbeli munkáltatók, mind a vízummal rendelkező uniós polgárok számára, és felszólítja az Egyesült Királyságot, hogy mentesítse a kereskedelmi és együttműködési megállapodás hatálya alá tartozó szolgáltatókat a költségviselési rendszer alól; felszólítja az Egyesült Királyságot arra, hogy továbbra is tegyen meg minden szükséges intézkedést az Egyesült Királyságban élő uniós polgárokkal szembeni megkülönböztetés elleni küzdelem érdekében;



</Amend>
</RepeatBlock-Amend>






MELLÉKLET: NYILATKOZAT AZ ÉSZREVÉTELEKRŐL
Az eljárási szabályzat I. melléklete 8. cikkének megfelelően a vélemény előadója kijelenti, hogy véleményébe olyan észrevételeket foglalt bele, amelyeket a kötelező átláthatósági nyilvántartásról szóló intézményközi megállapodás[footnoteRef:1]1 hatálya alá tartozó alábbi érdekképviselőktől vagy harmadik országok hatóságainak – többek között ezen országok diplomáciai képviseleteinek és nagykövetségeinek – alábbi képviselőitől kapott az eljárás tárgyához kapcsolódó kérdésekben a vélemény elkészítése során annak bizottsági ülésen történő elfogadásáig: [1:  Intézményközi megállapodás (2021. május 20.) az Európai Parlament, az Európai Unió Tanácsa és az Európai Bizottság között a kötelező átláthatósági nyilvántartásról (HL L 207., 2021.6.11., 1. o., ELI: http://data.europa.eu/eli/agree_interinstit/2021/611/oj).] 


	1. A kötelező átláthatósági nyilvántartásról szóló intézményközi megállapodás hatálya alá tartozó érdekképviselők

	

	

	

	2. Harmadik országok hatóságainak – többek között ezen országok diplomáciai képviseleteinek és nagykövetségeinek – képviselői

	UK Mission to the European Union

	

	



A fenti felsorolás a vélemény előadója kizárólagos felelősségi körében készült.

Amennyiben a felsorolásban természetes személyek saját nevükkel vagy feladatkörükkel vagy mindkettővel azonosítva szerepelnek, a vélemény előadója kijelenti, hogy az érintett természetes személyeknek megküldte az Európai Parlament 484. sz. Adatvédelmi nyilatkozatát (https://www.europarl.europa.eu/data-protect/index.do), amely meghatározza a személyes adataik kezelésére alkalmazandó szabályokat és az említett adatkezeléshez kapcsolódó jogokat.

